รองนายกรัฐมนตรี ลงพื้นที่จังหวัดเชียงใหม่ มอบนโยบายเตรียมความพร้อมรับมือสถานการณ์หมอกควันภาคเหนือ ปี 2563
รองนายกรัฐมนตรี ลงพื้นที่จังหวัดเชียงใหม่ มอบนโยบายเตรียมความพร้อมรับมือสถานการณ์หมอกควันภาคเหนือ ปี 2563พลเอก ประวิตร วงษ์สุวรรณ รองนายกรัฐมนตรี พร้อมคณะ ลงพื้นที่จังหวัดเชียงใหม่ เพื่อมอบนโยบายในการเตรียมความพร้อมรับมือสถานการณ์หมอกควัน ไฟป่า ภาคเหนือ ปี 2563 ที่ศูนย์ประชุมและแสดงสินค้านานาชาติเฉลิมพระเกียรติ 7 รอบพระชนมพรรษา จังหวัดเชียงใหม่ อำเภอเมืองเชียงใหม่ จังหวัดเชียงใหม่ โดยมีผู้ว่าราชการจังหวัด 9 จังหวัดภาคเหนือ และหน่วยงานที่เกี่ยวข้องเข้ารับฟังนโยบายตามข้อสั่งการของนายกรัฐมนตรี ซึ่งปัญหาหมอกควันถูกบรรจุเป็นวาระแห่งชาติ “การแก้ไขปัญหามลพิษด้านฝุ่นละออง” ตามมติคณะรัฐมนตรี เพื่อให้การดำเนินการแก้ไขปัญหาในทุกมิติเข้มข้นในส่วนของจังหวัดเชียงใหม่ ดำเนินการจัดทำแผนเผชิญเหตุการณ์ป้องกันและแก้ไขปัญหาหมอกควันและไฟป่า ฝุ่นละอองขนาดเล็ก pm 2.5 จังหวัดเชียงใหม่ ปี 2563 ให้ครอบคลุมทั้ง 3 ระยะ ประกอบด้วย ระยะก่อนเกิดเหตุ ระหว่างเกิดเหตุ และหลังเกิดเหตุ โดยระบบบัญชาการเหตุการณ์ตามกลไกพระราชบัญญัติป้องกันและบรรเทาสาธารณภัย พ.ศ. 2550 ในการอำนวยการ สั่งการ ควบคุมและแก้ไขปัญหาไฟป่าหมอกควัน และฝุ่นละอองขนาดเล็ก pm 2.5 ร่วมกับกฎหมายและแผนอื่นๆ ที่เกี่ยวข้อง และกำหนดรายละเอียดการแบ่งพื้นที่ ผู้รับผิดชอบที่ชัดเจน ตลอดจนการจัดชุดปฏิบัติการที่สามารถเข้าไปยังจุดที่มีการเผาได้อย่างรวดเร็วและทันท่วงที เพื่อให้การแก้ไขปัญหาครอบคลุมในทุกพื้นที่ #รองนายกรัฐมนตรี #เชียงใหม่ #มอบนโยบาย #สำนักข่าวกรมประชาสัมพันธ์ #NNT #ILOVETHAILAND